CELEX: E2010P0012
Language: mt
Date: 2010-08-18 00:00:00
Title: Azzjoni mressqa fit- 18 ta' Awwissu 2010 mill-Awtorità ta' Sorveljanza tal-EFTA kontra l-Islanda (Każ E-12/10)

4.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/10
            
         Azzjoni mressqa fit-18 ta' Awwissu 2010 mill-Awtorità ta' Sorveljanza tal-EFTA kontra l-Islanda
   (Każ E-12/10)
   2010/C 298/08
   Fit-18 ta' Awwissu 2010 ittieħdet azzjoni fil-Qorti tal-EFTA kontra l-Islanda mill-Awtorità ta' Sorveljanza tal-EFTA, irrappreżentata minn Xavier Lewis u Ólafur Jóhannes Einarsson, li qegħdin jaġixxu ta' Aġenti tal-Awtorità ta' Sorveljanza tal-EFTA, rue Belliard/Belliardstraat 35, 1040 Bruxelles/Brussel, BELGIQUE/BELGIË.
   L-Awtorità ta’ Sorveljanza tal-EFTA talbet lill-Qorti tal-EFTA tiddikjara li:
   
               (1)
            
            
               Billi żammet fis-seħħ l-Artikoli 5 u 7 tal-Att Nru 45/2007 dwar id-drittijiet u l-obbligi tal-impriżi barranin li jibagħtu ħaddiema temporanjament fl-Islanda u dwar it-termini u l-kundizzjonijiet tal-impjegar tal-ħaddiema tagħhom, l-Islanda naqset milli tissodisfa l-obbligi li jfiġġu mill-Artikolu 36 tal-Ftehim taż-ŻEE u l-Artikolu 3 tal-Att imsemmi fil-punt 30 tal-Anness XVIII tal-Ftehim taż-ŻEE, id-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-impjieg ta' ħaddiema fil-qafas ta' prestazzjoni ta' servizzi, kif adottata għall-Ftehim taż-ŻEE mill-Protokoll 1 tiegħu.
            
         
               (2)
            
            
               Ir-Repubblika tal-Islanda għandha tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               L-applikazzjoni tikkonċerna liema kundizzjonijiet l-Istati taż-ŻEE jistgħu jimponu rigward il-kundizzjonijiet tal-impjiegi tal-ħaddiema pustjati fit-territorju tagħhom.
            
         
               —
            
            
               Huwa dikjarat fl-Applikazzjoni li l-Artikolu 3 tad-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-impjieg ta' ħaddiema fil-qafas ta' prestazzjoni ta' servizzi, moqri flimkien mal-Artikolu 36 taż-ŻEE, jippermetti biss l-impożizzjoni tal-kundizzjonijiet minimi elenkati fl-Artikolu 3(1)(a)-(g) tad-Direttiva.
            
         
               —
            
            
               L-Awtorità ta' Sorveljanza tal-EFTA tiddikjara li l-Artikoli disputati tal-Att Nru 45/2007 (l-Att dwar l-Ippustjar) jimponu kundizzjonijiet mhux previsti minn ebda mis-sottoparagrafi tal-Artikolu 3 u li konsegwentement jiksru l-Artikolu 3 u l-Artikolu 36 taż-ŻEE.